Šalčininkai

**Šalčininkai** – miestas Lietuvos pietryčiuose, Vilniaus apskrityje, Lydos aukštumoje, 45 km į pietus nuo Vilniaus. Šalčininkų rajono savivaldybės ir seniūnijos centras, 11 seniūnaitijų (Bažnyčios, Centro, J. Sniadeckio, Naujakurių, Pamūrinės, Parko, Sodo, Šalčios, T. Kostiuškos, Užupio, Vilniaus). Vakarine miesto riba eina Vilniaus–Lydos geležinkelis (stotis Tartoke). Mieste stovi Šalčininkų Šv. apaštalo Petro bažnyčia (pastatyta 1835 m.), Šalčininkų Šv. Tichono maldos namai (nuo 1996 m.), paštas, rajono centrinė ligoninė, savivaldybė, pietryčiuose – Šalčininkų miškas.

Miestas yra lenkų kultūros centras – 71 proc. gyventojų yra lenkai.

## Etimologija

Miesto vardas yra vandenvardinis vietovardis, kilęs nuo pro miestą pratekančio Šalčios upelio. Vietovardžių daryba su priesaga *-ininkai* ypač būdinga Pietų Lietuvai.

Kryžiuočių minimas Šalčininkų vietovardis *Salzininken* anksčiau buvo klaidingai palaikytas Druskininkais.

## Geografija

Šalčininkuose yra du tvenkiniai – Šalčios upės praplatėjimai: pirmasis yra arčiau centro ir mažesnis, antrasis – šiaurės rytuose ir didesnis. Pietuose yra pasienio kontrolės punktas Šalčininkai-Benekainys. Prie miesto yra įsikūręs gana didelis Šalčininkų kaimas.

## Istorija

Pirmą kartą rašytiniuose šaltiniuose Šalčininkai minimi 1311 m. Petro Duisburgiečio kronikoje, kai teutonai su didele kariuomene nusiaubė Šalčininkų apylinkes. Vėliau jų puolimai pasikartojo dar 1378, 1382 ir 1394 metais. 1410 m. pastatyta pirmoji Šalčininkų bažnyčia. XV a. Šalčininkai tikriausiai jau buvo miestelis, kuriame gyveno lietuviai, totoriai. XIX a. Šalčininkai buvo miestelis ir dvaras Vilniaus apskrities Šalčininkų valsčiuje.

Miesto teises gavo 1956 m. gruodžio 28 d. Sovietmečiu veikė SDAALR () gamybinis kombinatas, gaminęs katerių korpusus ir kitus gaminius iš stiklo plastiko. Pastatyta rajono ligoninė, kino teatras „Šalčia“, kultūros namai.

2000 m. patvirtintas Šalčininkų herbas.

|}

## Gyventojai

Pagal 2021 m. visuotinio gyventojų surašymo rezultatus, 12,2 proc. Šalčininkų rajono gyventojų yra gimę ne Lietuvoje. 

### Tautinė sudėtis

### Žymūs žmonės
* Aronas Solcas (1872–1945), žymus sovietų partinis ir valstybės veikėjas
* Henoch Leibowitz (1918–2008), rabinas, mokytojas
* Edward Kozakiewicz (g. 1948), Lenkijos lengvaatletis
* Władysław Kozakiewicz (g. 1953), lenkų lengvaatletis, Maskvos olimpiados čempionas
* Robert Mickevič (g. 1969), žurnalistas, politikas

## Miestų partnerystė

*  Všchovas, Lenkija
*  Podgurnės Tarnovas, Lenkija
*  Lovičius, Lenkija
*  Plonskas, Lenkija
*  Stare Miastas, Lenkija
*  Žninas, Lenkija
*  Kazmežas, Lenkija
*  Kadzidlas, Lenkija
*  Ščitnas, Lenkija
*  Hudė, Vokietija
*  Arnažas, Prancūzija
*  Fiume Venetas, Italija

## Švietimo ir ugdymo įstaigos
* 3 gimnazijos:
** Šalčininkų Lietuvos tūkstantmečio gimnazija
** J. Sniadeckio
* Šalčininkų Santarvės gimnazija
* Stanislavo Moniuškos menų mokykla
* Šalčininkų rajono savivaldybės viešoji biblioteka

## Sportas
* FK Šalčia Šalčininkai (futbolas)
* BC Šalčininkai (krepšinis)

## Galerija

Šalčininkai, kryžius.JPG|Kryžius netoli Šalčios upelio
Šalčininkai, koplytėlė.JPG|Šv. Jackaus koplytėlė (arch. L. Gucevičius)
Šalčininkai, meno mokykla.JPG|Meno mokykla
Šalčininkai, Vilniaus gatvė.JPG|Namai prie Vilniaus gatvės
Šalčininkai, parkas su akmenimis.JPG|Parkas su akmenimis
Šalčininkai, parko estrada.JPG|Parko estrada
Šalčininkai, J. Sniadeckio gimnazija 2.JPG|J. Sniadeckio gimnazija
Šalčininkai, evangelinio tikėjimo bažnyčia.JPG|Evangelinio tikėjimo bažnyčia
Šalčininkai, autobusų stotis.JPG|Autobusų stotis
Šalčininkai, ligoninė.JPG|Ligoninė
Šalčininkai, įmonė Spartukas.JPG|Įmonė „Spartukas“


## Šaltiniai

## Nuorodos
*